Vullis word brandgevaar | Netwerk24
Vullis word brandgevaar
Peet Schoeman, Riebeeckstad: Ek woon in Mozartstraat, reg oorkant die Hoërskool Riebeeckstad. Aangesien daar geen huise aan die ander kant van die pad is nie, plaas ek my vullis nie by my huis nie, maar aan die oorkant, waar dit oop is. Van my vullis staan, Vrydag 1 Maart, reeds 16 dae op die sypaadjie. Toe ek vanmiddag (1 Maart) om 15:00 by my voordeur uitgaan, was my vullis aan die brand. Die oorsaak was, na wat vermoed word, spontane ontbranding wat in die sakke ontstaan het. Die vullis wat nie verwyder word nie, is nie net onooglik nie, maar hou ook ’n brandgevaar in.